Пол Верлен
Морски пейзаж

Превод от френски: Пенчо Симов, 1978

chitanka.info

Във звукове морето

трепти под светлина

от траурна луна

и пак трепти, догдето

светкавица за мис

като ръка корава

небето раздвоява

с извит в зигзаг светлик

и всяка от вълните

във конвулсивен бяг

отива, идва пак

и бляска край скалите.

а в звездния покров

се носят урагани

и облаци смълчани

разтърсва гръм суров.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.